Jina ……………………………………………………………………….. Nambari ya Mtahiniwa: …………………

Sahihi ……………………………. Tarehe: …………………………………….......

**102/3**

**KISWAHILI**

**Karatasi ya 3**

**FASIHI**

**KIDATO CHA NNE**

**MTIHANI WA PAMOJA WA MOKASA**

**NOVEMBA - 2020**

**KISWAHILI**

**Karatasi ya 3**

**Novemba - 2020**

**Muda: Saa 2 ½**

**Maagizo**

*(a) Andika jina lako na nambari yako ya mtihani katika nafasi ulizoachiwa hapo juu.*

*(b) Tia sahihi yako kisha uandike tarehe ya mtihani katika nafasi ulizoachiwa hapo juu.*

*(c) Jibu maswali manne pekee.*

*(d) Swali la* ***kwanza*** *ni la lazima.*

*(e) Maswali hayo mengine yachaguliwe kutoka sehemu nne zilizobaki: yaani; Riwaya, Ushairi na Fasihi Simulizi.*

*(f) Majibu yote lazima yaandikwe kwa lugha ya Kiswahili.*

*(g) Majibu yote sharti yaandikwe kwenye nafasi ulizoachiwa katika kijitabu hiki cha maswali.*

*(h) Karatasi hii ina kurasa 5**zilizopigwa chapa.*

*(i) Watahiniwa ni lazima wahakikishe kwamba kurasa zote za karatasi hii zimepigwa chapa sawasawa na kuwa maswali yote yamo.*

**Kwa matumizi ya mtahini pekee**

|  |  |  |
| --- | --- | --- |
| **Swali** | **Upeo** | **Alama** |
| 1 | 20 |  |
| 2 | 20 |  |
| 3 | 20 |  |
| 4 | 20 |  |
| 5 | 20 |  |
| 6 | 20 |  |
| 7 | 20 |  |
| 8 | 20 |  |
| **JUMLA** | **80** |  |

**SEHEMU YA A - FASIHI SIMULIZI**

**1.** Niaje wazungu wanaweza kutunza vitu vikajaa kwenye friji. Yani nimeweka soda mbili tu kwenye friji lakini haitulii hadi nizinywe. Niko sebuleni nazunguka tu. Najaribu kuwaza vitu vingine lakini wapi akili inaniambia *“My friend kunywa soda”.*

(a) Taja na ueleze maana ya kipera hiki **(alama 2)**

(b) Utanzu wa kipera hiki huweza kuchukua nafasi muhimu katika fasihi simulizi. Thibitisha kwa hoja zozote sita.  **(alama 6)**

(c) Ufanisi wa uwasilishaji wa utanzu huu unategemea fanani. Tetea kauli hii.

**(alama 4)**

(d) Ni changamoto gani zinaweza kumkabili mwanafasihi nyanjani? **(alama 4)**

(e) Dokeza umuhimu wa kukusanya data nyanjani.  **(alama 4)**

**SEHEMU YA B - TAMTHILIA: KIGOGO** na *Pauline Kea*

**2.** “Udongo tungeliuwahi uli mbichi. Limekuwa donda ndugu sasa. Waliota ikakita na wakamea hata pembe.”

(a) Eleza muktadha wa dondoo hili.  **(alama 4)**

(b) Taja na kueleza tamathali moja ya usemi inayojitokeza kwenye dondoo hili.

**(alama 2)**

(c) Eleza sifa zozote nne za msemaji wa kauli hii.  **(alama 4)**

(d) Dondoo hili linadhihirisha jinsi baadhi ya Wanasagamoyo walivyoshiriki kuivunja jumuiya yao. Fafanua.  **(alama 10)**

**3.** “Wananchi katika mataifa ya Afrika wanakumbwa na tatizo la uongozi mbaya.” Thibitisha ukweli wa kaui hii kwa mujibu wa Tamthilia .  **(alama 20)**

**USHAIRI**

**4.** **Soma shairi lifuatalo kisha ujibu maswali**

1. Sikilizeni wimbo huu:

Niliokuwa mtoto nilitwa chacha

Kwa matamshi yangu ya sasa

Nilipokuwa mtu mzima niliitwa Manywele

Nilipokuwa mwalimu nikaitwa Bure.

2. Huu utakuwa wimbo wako

Utakapostaafu urudipo nyumbani

Umelewa kangara na nyayo zako

Zikishindwa kulenga njia nyembamba vijijini.

Utakuwa kichekesho cha watoto

Watakaoukuita, Ticha! Popote upitapo.

3. Kumbuka mwalimu utakapostaafu,

Mijusi watataga mayai ndani ya viatu

Vyako vilivyokwisha visiginino.

Na ndani ya sidiria chakavu

Zilizoshikizwa Kamba kwa pini

Mende watazaliana ndani ya chupa tupu

Za marashi na za bia.

4. Na manyigu yatajenga ndani ya kofia

Zilizosahaulika kutani

Utakapokufa nge watazaliana

Chini ya jiwe juu ya kaburi lako,

Na mlevi fulani akipita atapenga

Na kupangusa vidole kwenye jiwe pweke

Mwanzo na mwisho wako ndio huo.

5, Lakini wakati ungali hai

Unaweza kubadilisha mkondo wa maji

Lakini kwanza mzungumze. Wewe na mimi.

Acha mioyo yote izungumzwe

Baada ya kunyanyaswa

Na kisha nusu mshahara.

6. Utafundisha tena nyimbo kuwasifu viongozi?

Utafundisha tena ngonjera?

Utapeleka tena wanafunzi asubuhi

Wakajipange barabarani kusubiri

Mgeni afikaye saa kumi na apitapo

Apunga tu mkono kuwatia kichaa cha shangwe

Na huku nyuma mwasambaa na njaa?

7. Tazama hilo runda madaftari mezani

Utalimaliza kwa mshahara mkia wa mbuzi?

Tuzungumze. Ninyi na mimi.

Acha mioyo yetu izungumze

Mkiwa waoga na kujikunja kama jongoo

Mtawekwa kwenye vijiti na kutupwa

Nje ya ua, ndani mtawaacha

Wacheza ngoma wakitunga nyimbo mpya

8. Sikilizeni walimu,

Anzeni kufundisha hesabu mpya

Mjinga mmoja kujumlisha na wezi ishirini

Ni sawa na sifuri. Hapana utawala

Fundisheni historia historia mpya

Hapo zamani za sasa

Hapakuwa na serikali.

9. Sikilizeni kwa makini

Umoja hatuna

Twasambaratika kama nyumba

Tulicho nacho ni woga,

Na kinachotuangusha ni unafiki.

Lakini tusikate tamaa kama mbuni.

Tukiupata umoja bado tunayo silaha.

Kura.

**Maswali**

(a) Thibitisha kwamba hili ni shairi huru. **(alama 5)**

(b) Eleza jinsi maudhui ya utamaushi yanavyojitokeza ukimrejelea nafsi-nenwa.

**(alama 4)**

(c) Nafsi-nenwa anapaswa kujilaumu kwa masaibu yake. Thibitisha. **(alama 2)**

(d) (i) Bainisha nafsi-neni katika shairi hili. **(alama 1)**

(ii) Jadili toni ya shairi hili. **(alama 2)**

(e) Eleza matumizi mawili mawili ya usambamb na jazanda katika shiri hili.

**(alama 4)**

(f) Eleza maana ya kufungu kifuatacho:

Mjinga mmoja kujumlisha na wezi ishirini ni sawa na sufuri. **(alama 2)**

**5. USHAIRI**

Leo ‘mekuita, Nikupe ya moyo

Kwa upole nitanena, “Kayatiye masikiyo

Tabiya hii yako mwana Si yetu tujuwapo

Uli wa kulaza damu, Na uzembe uzidiyo

Pahala nawe hudumu, Uchaoni mbiyombiyo

Hutufai nawe humu, Na hiyo shambiroyo

Wapendani naumi, Uniizia gange

Hulimi na walimi wataka ukajitenge

Haya sijaona mimi, Nakuasa ujichunge

Mwiza kazi yu wa chira Ni andewaye tenge

Asiyeta ajira Wala hashiki shilange

Ndiye muja wa hasara, Hubomoa asijenge

Unavitaka vya bure Hulitoa jasho lako

Lako ndizo hamurere Umebaki mitiko

Uchao ‘wa ‘tuza bure. Sizo zetu nyendo zako

La mno lako ni ung’are Uzirembe nyele zako

Uturi ujirashire Ukatembee kwa deko

Hukosi kuzua ghere Na marashi ya mnuko

Unazani utaoa? Utamwoa wa nani?

Jasho nalo hujatoa, Utachokishika nini?

Utaithibiti ndoa? Wa kukubali nani?

Unafaa kujitoa, Fanye kazi kwa manani

Na mali ukayazoa, Hamadi i kibindoni

Ndipo utapopoa Ukamtafute mwendani

Si mambo ya kutanga, Fi na huhu fi na yule

Chunga utajikaanga Umetujile uwele

Mchumba chumbiya mwenga Na yule ukamuole

Utafanyani kiwatunga Himila wakahimile

Na hilo likawe janga, Na lije likulemele

Mwanangu hutochenga Na wote wakikujile

Kisomo ndiyo unayo, Shahada umejitwaliya

Ujuzi unao kocho, hutaki kuutumiya

Upate ukitakacho Kile cha kukufaiya

Mwana wa ‘ntiya kichocho Kwona umejiachiya

Umekuwa kitumiwacho Kidhani wawatumiya

Unawapa wapendacho Na wanachokutakiya

Komu mwanangu ukome Usinifishe mveyeleo

Usombombi uukome, Ukome kwanzia leo

Sitakwita te’niseme Ishapita hii leo

Ukware si kuwa dume Dume ni ajira

Wa itaha ndiye dume Anakheshimu nafseo

Muungwana ja kimeme Fikira nokwelezeo

Mradi unayo masikizi Haya umenisikiya

Kazituwe nyendo hizi, Ukawe wa kutuliya

Ukasuhubiye kazi, Halafu itakufaiya

Nakoma zaidi s’ezi Yametosha mekwambiya

Nimekuweko na juzi, Miyaka menipitiya

Nimejizolea ujuzi, Na ndiyo ha ‘nakupa haya

**Maswali**

1. Fafanua sifa za shairi hili. **(alama 3)**

2. Kando na kigezo cha idadi ya mishororo, chambua bahari nyingine tatu za shairi hili.

**(alama 3)**

3. Huku ukitolea mifano mwafaka, fafanua mambo mawili aliyofanya mshairi ili kukidhi mahitaji ya kiarudhi. **(alama 2)**

4. Andika ubeti wa nane kwa mtindo tutumbi. **(alama 3)**

5. Tambua mbinu zozote mbili za lugha zilizotumiwa na mshairi. **(alama 2)**

6. Eleza dhamira ya shairi hili. **(alama 1)**

7. Tambua nafsi-nenewa katika shairi hili. **(alama 1)**

8. Ni nini toni ya shairi hili? Eleza. **(alama 2)**

9. Eleza maana ya misamiati ifuatayo kama iliyotumika katika shairi hili.

**(alama 2)**

(i) ghere

(ii) sitaha

**SEHEMU YA D - RIWAYA YA CHOZI LA HERI**

**6.** “Msamehe ….., hakuna mja aliyekamilika.”

(a) Eleza muktadha wa dondoo hili. **(alama 4)**

(b) Eleza umuhimu mnenewa katika dondoo hili. **(alama 4)**

(c) Kwa kurejelea wahusika mbalimbali riwayani, thibitisha kuwa hakuna mja aliyekamilika. **(alama 12)**

**7.** Jadili jinsi mwandishi wa riwaya hii alivyofaulu kutumia mbinu ya kinaya na sadfa.

**(alama 20)**

**SEHEMU YA E - TUMBO LISILOSHIBA NA HADITHI NYINGINE**

**8.** Safari ya elimu ni kama ua la waridi ambalo licha ya upendezaji wake, huzingirwa na miiba. Jadili adha za safari hii kwa hoja tano tano kutoka kwa kila mojawapo wa hadithi fupi zifuatazo: Mapenzi ya Kifaurongo, Mame Bakari, Mwalimu Mstaafu na Mtihani wa Maisha.